**Mallin nimi:** Minä palautteen antajana ja saajana

**Mallin tavoite:** Mallin idea on saada opiskelija pohtimaan omaa tapaansa vastaanottaa palautetta ja myös sitä, miten osaa itse antaa palautetta. Tehtävän kautta opiskelija oppii tarkastelemaan palautetta ammatillisesti ja ymmärtää, miten tärkeää oppimisprosessissa on osata hyödyntää palautetta rakentavasti. Tehtävä kannattaa tehdä siinä vaiheessa, kun opiskelijoilla on vähintään kaksi arvioitua työelämäjaksoa suoritettuna, jolloin hänellä on enemmän kokemusta ammatillisen palautteen saamisesta.

**Mallin toteuttaminen käytännössä:** Tehtävä voidaan toteuttaa ryhmätehtävänä. Opiskelijoille jaetaan kysymyslomake, jossa kysytään seuraavat kysymykset:

1. Kenelle annat palautetta? Millainen olet palautteen antajana? Mikä palautteen antamisessa on vaikeaa/helppoa?
2. Millainen olet palautteen vastaanottajana? Millaista palautetta olet saanut opettajilta, kurssikavereilta, työpaikkaohjaajalta? Mitä odotat palautteelta? Minkälaisen palautteen koet vaikeana? Miten käsittelet saamasi palautteen?

Opiskelija kirjoittaa vastauksensa paperille. Sen jälkeen voidaan jatkaa työskentelyä pienryhmissä ja keskustella aiheesta yhdessä.